
Parlamentul  României

Camera  Deputaţilor

Bucureşti, 19.06.2007





                                                  Nr.23/169/2007
BIROUL PERMANENT
AL

CAMEREI DEPUTAŢILOR

                    Vă înaintăm, alăturat, RAPORTUL asupra proiectului de Lege privind abrogarea Ordonanţei de urgenţă a Guvernului nr.57/2002 pentru recuperarea arieratelor către principalii furnizori de resurse energetice şi apă, transmis comisiei  cu adresa nr. PLx 430 din 5 iunie 2007.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
PREŞEDINTE,

Iulian Iancu

R A P O R T
asupra proiectului de Lege privind abrogarea Ordonanţei de urgenţă a Guvernului nr.57/2002 pentru recuperarea arieratelor către principalii furnizori de resurse energetice şi apă

                   În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege  privind abrogarea Ordonanţei de urgenţă a Guvernului nr.57/2002 pentru recuperarea arieratelor către principalii furnizori de resurse energetice şi apă, transmis comisiei cu adresa nr. PL x 430 din 5 iunie 2007.


Senatul a adoptat acest proiect de lege în şedinţa din 30 mai 2007.



Consiliul Legislativ a avizat favorabil proiectul de lege,  cu avizul nr. 439 din 2 aprilie 2007.
Proiectul de lege a fost avizat favorabil de către Comisia juridică, de disciplină şi imunităţi, conform avizului nr. 31/680 din 13 iunie 2007.
Prin proiectul de lege supus dezbaterii se abrogă Ordonanţa de urgenţă a Guvernului nr. 57/2003, deoarece mare parte din prevederile acesteia au devenit caduce în urma aplicării prevederilor Ordonanţei de urgenţă a Guvernului nr. 37/2004 privind măsuri de diminuare a arieratelor din economie. 
                  Membrii Comisiei pentru industrii şi servicii au examinat proiectul de lege în şedinţa din 19 iunie 2007 şi au hotărât, în unanimitate, să supună plenului Camerei Deputaţilor, spre dezbatere şi adoptare, proiectul de Lege privind abrogarea Ordonanţei de urgenţă a Guvernului nr.57/2002 pentru recuperarea arieratelor către principalii furnizori de resurse energetice şi apă, în forma adoptată de Senat.



La lucrări au fost prezenţi 20 de deputaţi, din totalul de 23 de membri ai comisiei.
                     Din partea Ministerului Economiei şi Finanţelor a participat, ca invitat, domnul Darius Meşca – secretar de stat.

 

În raport de obiectul şi conţinutul său, proiectul de lege face parte din categoria legilor ordinare.
                     Potrivit prevederilor art.75 din Constituţia României, republicat, şi  ale art.92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu 

PAGE  
3

